Source: http://doarvolei.ro/divizia-a1-f-csm-lugoj-s-a-impus-la-timisoara-cu-agroland-rezultatele-etapei-a-sasea-a-campionatului-2018-2019/
Timestamp: 2020-05-26 13:21:21+00:00

Document:
Divizia A1 (f): CSM Lugoj s-a impus la Timișoara, cu Agroland. Rezultatele etapei a șasea a campionatului 2018/ 2019 – Doarvolei
Acasă > Campionat National > Divizia A1 (f): CSM Lugoj s-a impus la Timișoara, cu Agroland. Rezultatele etapei a șasea a campionatului 2018/ 2019
Etapa a șasea a Diviziei A1 la volei feminin a avut parte de un rezultat surpriză la Timișoara, dar și de primul succes al dinamovistelor din această ediție a întrecerii interne.
La Timișoara, CSM Lugoj s-a impus cu scorul de 3-2, la capătul unui meci dramatic, în care a fost egalată după ce a condus cu 2-0 la seturi, dar în care s-a impus cu 15-10 în setul decisiv. Kocic, autoare a 24 de puncte, a fost eroina învingătoarelor, ea fiind secondată de Daiana Roman, cu 14 puncte. De la gazde, Andreea Petra a reușit 13 puncte, dar dincolo de rezultatul ei individual, contează că s-a recuperat după accidentarea care a făcut-o să rateze primele meciuri din acest campionat. Cea mai eficientă jucătoare a timișorencelor a fost Orle, autoare a 14 puncte.
CSM Lugoj si bucuria primei victorii la Timisoara
Campioana, CSM București, nu a avut nici o problemă în a se impune la Cluj, cu Universitatea. Kodola (15 puncte) și Salaoru (11 puncte) au fost cele mai eficiente jucătoare ale bucureștencelor. De la gazde s-a remarcat Bucur (11 puncte).
Cealaltă pretendentă la titlu, Volei Alba Blaj, a obținut o nouă victorie în minimum de seturi, 3-0 cu Știința Bacău. Aleksic (14 puncte), Baciu și Lazarevic (câte 12) au fost cele mai eficiente jucătoare ale gazdelor. De la moldovence s-au remarcat Koleva (14 puncte) și Cazacu (9 puncte).
La Galați, s-a consemnat o premieră: prima victorie a dinamovistelor în acest campionat. Bucureștencele s-au impus cu scorul de 3-1 în fața unei alte formații fără victorie înaintea acestei etape. Burazer (17 puncte) și Cioroianu (16 puncte) au fost liderele dinamovistelor. De la gazde s-au remarcat Selimovic (15 puncte) și Barakova (12 puncte).
CITEȘTE ȘI: Cadeți: Rezultatele etapei a treia a campionatului 2018/ 2019
Divizia A1 (f): Rezultatele etapei a șasea a campionatului 2018/ 2019
„U” Cluj – CSM București 0-3 (21-25, 18-25, 13-25)
CSU Belor Galați – Dinamo 1-3 (21-25, 19-25, 25-23, 15-25)
Agroland Timișoara – CSM Lugoj 2-3 (22-25, 23-25, 25-21, 25-23, 10-15)
Volei Alba-Blaj – Știința Bacău 3-0 (25-22, 25-22, 25-18)
CSM Târgoviște a stat
CITEȘTE ȘI: Cadete: Rezultatele etapei a șaptea a campionatului 2019/ 2020

References: CSM 
 CSM 
 CSM 

CSM 
 CSM 
 CSM 
 CSM 

CSM